tomron87/hebrew-wikipedia-sentences-corpus huggingface dataset:
האחרון ביצע את מהלך האנגל סלאם, שלא הספיק לו כדי לנצח בקרב.
זיגלר ביצע על אנגל את מהלך הפיימוסר, אבל גם הוא לא הצליח לנצח בקרב.
אנגל ביצע על זיגלר את מהלך ההכנעה, האנקל לוק, אך זיגלר הצליח לצאת מנעילה זו כעבור זמן מה.
הקרב הסתיים לאחר שזיגלר ביצע את מהלך הסיום שלו, הזיג זג.
זיגלר ניצח בקרב והעפיל לקרב חצי הגמר נגד סת' רולינס.
אז, הבר (סזארו ושיימוס) (שלוו לקרב על ידי ביג שואו) הגנו על אליפות הזוגות של סמאקדאון נגד הניו דיי (ביג אי וקופי קינגסטון) (שלוו לקרב על ידי אקסבייר וודס).
סיום הקרב התנהל כך ששיימוס התחמק ממהלך הביג אנדינג של ביג אי והשליך אותו אל ביג שואו, שעמד על דופן הזירה.
כשדעתו של השופט הוסחה, שואו הכה את ביג אי בעזרת אגרוף הנוקאאוט שלו, מה שאיפשר לשיימוס לבצע את מהלך הברוג קיק ולהצמיד את ביג אי לניצחון שהעניק לו ולסזארו הגנה מוצלחת על חגורות האליפות.
לאחר מכן, המיז התחרה נגד ריי מיסטריו בשלב חצי הגמר של סמאקדאון כחלק מטורניר גביע העולם של ה-WWE.
מיז ביצע על מיסטריו את מהלך הסיום שלו, הסקול קראשינג פינאלי, אך לא הצליח להצמיד אותו לספירת שלוש.
מנגד, מיסטריו ביצע על המיז את מהלך ה-619. הקרב הסתיים לאחר שהמיז התחמק ממהלך הספלאש מהחבל העליון והפך את מהלך זה להצמדה מוצלחת שהעניקה לו את הניצחון ואת המקום בגמר.
אז, סת' רולינס התחרה נגד דולף זיגלר (שלווה לקרב על ידי דרו מקינטייר) בשלב חצי הגמר של Raw כחלק מטורניר גביע העולם של ה-WWE.
רולינס ביצע את מהלך הברך הגבוהה לפניו של זיגלר, אך לא הצליח לצאת עם ידו על העליונה.
מנגד, זיגלר ביצע על רולינס את מהלך הפיימוסר, אך גם הוא לא הצליח לנצח בקרב.
זיגלר התחמק ממהלך הפאלקון ארו והפך זאת למהלך הזיג זג.
הקרב הסתיים לאחר שרולינס ניסה לבצע את מהלך הספלאש מהחבל העליון, אך דרו מקינטייר דחף את רולינס אל הזירה, לאחר שדעתו של השופט הוסחה בפציעתו של זיגלר.
זיגלר ניצל זאת וביצע על רולינס סופרקיק, שהעניק לו ניצחון אשר הבטיח לו את המקום השני בגמר.
לאחר הקרב, ביירון סקסטון ראיין את זיגלר, שמצידו הבטיח שהוא יזכה בגביע העולם של ה-WWE.
בקרב התשיעי, AJ סטיילס הגן על אליפות ה-WWE נגד סמואה ג'ו.
ג'ו שלט בתחילת הקרב ושם לעצמו כמטרה לפגוע בברכו של סטיילס.
הקרב הסתיים לאחר שסטיילס ביצע על ג'ו את מהלך הפנומנל פורארם שהעניק לו את הניצחון בקרב ושמירה מוצלחת על התואר.
לאחר מכן, ברון סטרומן התחרה נגד ברוק לסנר (שלווה לקרב על ידי פול היימן) על האליפות האוניברסלית הפנויה.
הג'נרל מנג'ר, ברון קורבין הציג את חגורת האליפות למשתתפים, אך באותה נשימה תקף את סטרומן בעזרת האליפות לפני שהפעמון צלצל.
לסנר ניצל זאת ותקף את סטרומן בעזרת שלושה מהלכי F5, לעומת זאת, שלושת מהלכים אלה לא הספיקו כדי לנצח את סטרומן.
לסנר ביצע F5 נוסף על סטרומן, אך השליך אותו אל מחוץ לזירה.
הקרב הסתיים לאחר שלסנר ביצע את ה-F5 החמישי, הצמיד אותו לספירת שלוש מלאה וזכה באליפות.
לסנר הפך לאלוף הראשון שזכה בתואר האליפות האוניברסלית פעמיים.
בקרב הלפני אחרון, המיז היה אמור להתחרות נגד דולף זיגלר (שלווה לקרב על ידי דרו מקינטייר) במסגרת שלב הגמר של טורניר גביע העולם של ה-WWE.
מקינטייר הורחק מתחומי הזירה וחזר אל מאחורי הקלעים.
המיז תקף את זיגלר והשליך אותו אל מחוץ לזירה.
בזמן שיצא מהזירה, המיז ספג פציעה, שמנעה ממנו להמשיך בקרב.
פציעה זו הובילה להתערבות של הנציב הממונה, שיין מקמהן, שנכנס להתחרות בקרב במקום המיז.
כשהקרב החל, מקמהן תקף את זיגלר, אך ברון קורבין הפריע לקיום הקרב וגם הוא הורחק מתחומי הזירה.
זיגלר ביצע את מהלך הזיג זג, שלא הספיק לו כדי לנצח את מקמהן.
הקרב הסתיים לאחר שמקמהן ביצע על זיגלר את מהלך ה"חוף אל חוף", שהעניק לו את הניצחון בקרב ואת הזכייה בגביע העולם של ה-WWE.
מקמהן חגג ביחד עם גביע העולם ברחבי האולם.
בקרב המרכזי, D-Generation-X (טריפל H ושון מייקלס) ניצחו את "האחים להרס" (אנדרטייקר וקיין) בקרב הראשון של מייקלס מאז הפרישה שלו בשנת 2010. במהלך הקרב, טריפל H ספג פציעה שהתבררה לאחר מכן כקרע בשריר החזה.
כמו בביקור הקודם בערב הסעודית באירוע הרויאל ראמבל הגדול ביותר, ה-WWE נמצאו בצומת דרכים בנוגע להגעה למדינה עקב שימוש לרעה בזכויות אדם, שהוביל למלחמת האזרחים בתימן ולמעמד האישה בערב הסעודית.
באירוע הרויאל הראמבל הגדול ביותר, רק מתאבקים ממין זכר הורשו להגיע למדינה ולהופיע בשל הגבלת הופעת נשים בפומבי בערב הסעודית.
לעומת זאת, אירוע היהלום שבכתר אמור לכלול את רנה יאנג בעמדת השידור.
כשהתברר שהעיתונאי הסעודי, ג'מאל ח'אשוקג'י, נרצח בידי סוכנים סעודים בקונסוליה באיסטנבול, ה-WWE ניצבו בפני דילמה האם לבטל את האירוע, כשמסביב הדמוקרטים והרפובליקנים ביקרו את אופן ההתנהלות של החברה בערב הסעודית.
שאלות רבות הועלו בפני ה-WWE ובפני עמדת מנהלת מינהל העסקים הקטנים, לינדה מקמהן, שהיא אשתו של מנכ"ל ה-WWE, על ההשקעה בערב הסעודית ועל כך שקיום האירוע עדיין נשקל רק משום שהחברה דואגת לכלכלה שלה.
ראש מחוז נוקס והמתאבק גלן "קיין" ג'ייקובס, שאמור להשתתף בקרב זוגות, הודיע שלמרות הכל הוא ייקח חלק באירוע, בניגוד לדיווחים על כך שרוב המתאבקים הרגישו לא בנוח לקחת חלק באירוע.
מתאבק העבר, ג'ון "בראדשו" לייפילד התראיין לפוקס ניוז לגבי ההיבט לקידום האירוע, בזמן שמתאבקים פעילים כמו רנדי אורטון, רונדה ראוזי ומארק הנרי התראיינו בנושא ל-TMZ.
מאידך, ג'ון סינה, שהיה אמור לקחת חלק בטורניר גביע העולם של ה-WWE ואמר באירוע הקודם, הרויאל ראמבל הגדול ביותר, שזה "כבוד וזכות גדולה" להתחרות על אדמת ערב הסעודית, הוחלף במתאבק בובי לאשלי.
החלפה זו נבעה בשל הסירוב של סינה לטוס עם החברה לערב הסעודית ולקחת חלק פעיל באירוע בשל תקרית ח'אשוקג'י.
עקב סיבות דומות, דניאל בריאן, שהיה אמור להתחרות על אליפות ה-WWE נגד AJ סטיילס באירוע, התחרה באותו הקרב במועד מוקדם (ב-30 באוקטובר בתוכנית סמאקדאון).
במקום לבטל את הקרב על אליפות ה-WWE באירוע, סמואה ג'ו החליף את בריאן והוא זה שהתחרה במקומו נגד סטיילס על התואר.
ה-WWE עדיין קידמו את האירוע, אך מחקו את כל ההפניות שקושרו למיקום קיומו של האירוע בערב הסעודית.
ב-19 באוקטובר, ששימש כיום למכירת הכרטיסים, הממשלה הסעודית אישרה את רצח העיתונאי בקונסוליה ומשום כך ה-WWE הסירו את פרטי מכירת הכרטיסים מדף האירוע שלהם.
ב-25 באוקטובר, ה-WWE הודיעו שהאירוע רשמית ימשיך כמתוכנן, כשציינו את ההתחייבות החוזית שלהם לרשות הספורט הסעודית.
בריאיון לסקיי ספורטס בנושא קידום האירוע למרות תקרית הרצח, המנהלת הראשית של המותג, סטפני מקמהן, דיברה על כך ש"זאת הייתה החלטה קשה, אך לבסוף זאת הייתה החלטה עסקית".
האירוע קיבל בדרך כלל ביקורת מעורבת/שלילית מהמבקרים, כשהדגש היה על טורניר גביע העולם והקרב על האליפות האוניברסלית אשר קיבלו ביקורות לא נעימות.
CBS ספורטס נתנו לאירוע זה ציון של "-C", ותיארו את האירוע כ"כישלון בתור אירוע נורמלי", בעוד שהבוקינג והתכנונים ארוכי הטווח של ה-WWE היו מפוקפקים.
בריאן רוז מהמגזין Wrestling Observer תיאר את היהלום שבכתר כאירוע שהסתיים ב"רחמים" לאחר קרב מרכזי מייגע וארוך במיוחד.
למרות זאת, בריאן ציין שהקרב המרכזי היה טוב יותר מהקרב המרכזי של האירוע סופר שואו-דאון.
בין קרבות טורניר גביע העולם, בריאן ציין את הקרב של זיגלר נגד אנגל כקרב "מכובד" ואת הקרב של זיגלר נגד רולינס כקרב "די טוב".
לעומת זאת, הקרב של זיגלר נגד מקמהן ולסנר נגד סטרומן תואר כ"לא היה ניתן להרוס את הקרב במידה יותר רבה כלפי המתאבקים שהכי היו צריכים את התמריץ לקריירה שלהם".
זכייתו של מקמהן בגביע העולם תוארה כ"משל למשהו שעומד לקרות בעתיד." לבסוף, הקרב של סטיילס נגד ג'ו תואר כ"טוב, אך היו לשניים קרבות טובים יותר."
טורניר גביע העולם של ה-WWE הוא טורניר הדחות בן 8 משתתפים אשר יקבע את ה"טוב בעולם".
4 משתתפים יגיעו מהתוכנית Raw ו-4 משתתפים יגיעו מהתוכנית סמאקדאון.
משתתפים מ-Raw יתחרו אחד נגד השני ומשתתפים מסמאקדאון יתחרו אחד נגד השני עד שכל מותג ייוצג על ידי מתאבק אחד, כך שהפיינליסט של Raw יתחרה נגד הפיינליסט של סמאקדאון בקרב הגמר.
ג'ון סינה היה אמור לקחת חלק בטוניר והעפיל באופן אוטומטי בשל הישגיו הקודמים ב-WWE, אך הוחלף על ידי בובי לאשלי לאחר שסירב לקחת חלק פעיל באירוע עקב תקרית רצח העיתונאי באיסטנבול, שבו הייתה מעורבת ערב הסעודית.
מתאבק תאריך העפלה ייצוג מותג הערות קורט אנגל 8 באוקטובר 2018 Raw העפיל לגביע העולם דרך באטל רויאל, שבו היה מחופש לקונקיסטדור.
ג'ף הארדי 9 באוקטובר 2018 סמאקדאון העפיל לגביע העולם לאחר שניצח את סמואה ג'ו לאחר עצירת הקרב על ידי השופט.
רנדי אורטון העפיל לגביע העולם לאחר שניצח את ביג שואו.
סת' רולינס 15 באוקטובר 2018 Raw העפיל לגביע העולם לאחר שניצח את דרו מקינטייר כתוצאה מספירת חוץ.
דולף זיגלר העפיל לגביע העולם לאחר שניצח את דין אמברוז.
המיז 16 באוקטובר 2018 סמאקדאון העפיל לגביע העולם לאחר שניצח את רוסב.
ריי מיסטריו העפיל לגביע העולם לאחר שניצח את שינסקה נקאמורה.
בובי לאשלי 29 באוקטובר 2018 Raw החליף את ג'ון סינה, שסירב להגיע עם הארגון לאירוע בערב הסעודית בשל הסכסוך שסובב את האירוע; לפני האירוע, סינה העפיל אוטומטית לגביע העולם בשל הישגיו הקודמים ב-WWE.
(*) - שיין מקמהן החליף את המיז, שלא היה יכול להתחרות בקרב.
היו לילות הוא סרט דרמה ישראלי בבימויו של רוני ניניו.
הקרנת הבכורה של הסרט נערכה באוקטובר 2009, בפסטיבל הסרטים הבינלאומי חיפה.
התסריט שנכתב על ידי ניניו, מבוסס בחלקו על הביוגרפיה שלו ומשפחתו, על אביו, אברהם ניניו שהיה במאי מוערך ונידון למאסר על מעילה בכספים, על אמו חנה בן ארי שנפטרה מסרטן באותה תקופה ועל אנשי התיאטרון שהתנכרו לאביו בתקופה הקשה.
בסוף הסרט מופיע צילום של שניהם עם הקדשה "לאבא ואמא שלי".
משה איבגי ודאנה איבגי משחקים בתפקידים הראשיים (בסרט ובחיים) כאב (יצחק בן שמואל) ובתו גוני.
הם שרים במהלך הסרט את "היו לילות".
שיר זה מושמע גם בעת הצגת הקרדיטים בסוף הסרט על ידי סמדר אקראי.
עלילת הסרט נעה בין שתי תקופות (כשגוני בת שבע וכשהיא בת 25), ואורגת בשתי וערב סיפור על אובדן ויתמות, תבוסה וניצחון, כאב וחסד.
יצחק בן שמואל (משה איבגי) מביים מחזמר בתיאטרון על שרלוק הולמס (אלי גורנשטיין) ועוזרו, ד"ר ווטסון המגולם על ידי אלכס (גדי יגיל).
בתו בת השבע, גוני (מאיה כהן), ואשתו אורה (יבגניה דודינה), נוכחות באולם וגוני נותנת הערות על ההצגה וזוכה לחיבוק מאלכס, שהוא גם שחקן ראשי וגם ידיד קרוב של המשפחה.
משפחתה של אורה עלתה מרוסיה, ויצחק לא מסתדר עם חמותו (פירה קנטור) וחמיו (בוריס אחנוב), וגם יחסיו עם אשתו מלאים ויכוחים, מעלות ומורדות.
הכל מתנהל על מי מנוחות עד שיום אחד נכנס לבית חוקר משטרתי (ישי גולן), מורה על חיפוש בבית ולוקח את יצחק למעצר בגין מעילה בכספי התיאטרון.
יצחק נידון למאסר ובאותו זמן חולה אשתו בסרטן וזמן קצר לאחר שחרורו היא נפטרת.
רוב שחקני ועובדי התיאטרון ובראשם אלכס לא מתגייסים למענו ואלכס תופס את מקומו כבמאי ראשי.
כעת גוני בת 25 (דאנה איבגי) גרה עם אביה מטפלת בו.
היא עומדת לעבור לדירה שכורה אך אביה לוקה בהתקף לב ומאושפז בבית חולים.
גוני מטיחה בפני אלכס האשמות על שהפקיר את אביה שקידם אותו וגם לא נתן לו עבודה המתאימה לכישוריו לאחר שחרורו.
אלכס מתנצל, מבקר את יצחק בבית החולים ונותן לו לביים קומדיה צרפתית מתורגמת עם שחקנים צעירים.
החזרה הראשונה עוברת יפה עם השחקנים הצעירים (ירון ברובינסקי וגאיה טראוב) אך יצחק לא מתמיד בעבודה.
לבסוף נוסעת גוני להתבודד בתאילנד ויצחק נפטר ערירי בדירתו.
הסרט היה מועמד לעשרה פרסי אופיר: סרט, שחקנית ראשית - דאנה איבגי, שחקנית משנה - יבגניה דודינה, בימוי - רוני ניניו, צילום - עופר ינוב, עיצוב אמנותי - רחל זוסמן, תלבושות - לאורה שיים, מוזיקה - שמוליק נויפלד.
היהלום שבכתר (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-31 באוקטובר 2019, באצטדיון הבינלאומי המלך פהד שבריאד, ערב הסעודית.
האירוע היה האירוע השני בסדרת אירועי היהלום שבכתר והרביעי תחת הסכם עשר השנים של ה-WWE בערב הסעודית, שנקרא "החזון הסעודי 2030".
בקרב המרכזי, "השד" בריי וויאט ניצח את סת' רולינס בקרב ספירות בכל מקום אשר לא היה יכול להיעצר משום סיבה כלשהי וכתוצאה מכך זכה באליפות האוניברסלית.
עוד ברשימת הקרבות, ברוק לסנר ניצח את קיין ולסקז בהכנעה ושמר על אליפות ה-WWE, המתאגרף טייסון פיורי ניצח את ברון סטרומן בספירת חוץ, ונטליה ניצחה את לייסי אוואנס בהכנעה בקרב היאבקות מקצועית הנשים הראשון אשר נערך על אדמת ערב הסעודית.
האירוע קיבל ביקורות חיוביות בקרב המבקרים והצופים; הקרבות אשר זכו לשבחים הרבים ביותר היו קרב הזוגות מרובה המשתתפים, קרב על אליפות ארצות הברית, קרב חמישה נגד חמישה וקרב היחידים בין מנסור לסזארו.
מנגד, הקרב בין לסנר לוולסקז והקרב בין פיורי לסטרומן לא דורגו כלל, כשהקרב על האליפות האוניברסלית זכה לביקורות מקוטבות.
קרב הנשים קיבל גם הוא ביקורות מעורבות על הכתיבה והמשמעות של הקרב, בעוד שהקרב נחשב לממוצע באיכותו.
ב-27 בספטמבר, אתר ה-WWE הערבי הודיע על קיום אירוע היהלום שבכתר בפעם השנייה אשר ייערך בשנת 2019 ב-31 באוקטובר באצטדיון הבינלאומי המלך פהד.
ב-27 בספטמבר, נודע שהאלק הוגאן ואנדרטייקר ייקחו חלק באירוע.
לעומת זאת, אנדרטייקר לא הופיע באירוע עצמו, אך הוא הופיע במצעד הפתיחה הגדול בריאד.
ב-30 בספטמבר בתוכנית Raw, חברי היכל התהילה של ה-WWE, האלק הוגאן וריק פלייר התארחו בפינה "מיז TV" של המיז.
לאחר שהשניים יצרו ציפייה לקיום קרב ביניהם, המיז הודיע שבאירוע היהלום שבכתר יתקיים קרב חמישה נגד חמישה בין קבוצת הוגאן לקבוצת פלייר, שבראש כל קבוצה יעמדו הוגאן ופלייר כמאמנים שלה.
הוגאן בחר את האלוף האוניברסלי, סת' רולינס כקפטן הקבוצה שלו, בעוד שפלייר בחר את חברו לשעבר בקבוצת אבולוציה, רנדי אורטון כקפטן הקבוצה שלו.
כעבור כמה דקות, המלך קורבין הצטרף לקבוצת פלייר, בעוד שרוסב הצטרף לקבוצת הוגאן.
ב-14 באוקטובר בתוכנית Raw, ריקושט התווסף לקבוצת הוגאן, בעוד שבובי לאשלי והאלוף הבין יבשתי, שינסקה נקאמורה, התווספו לקבוצת פלייר.
באותה התוכנית, נודע שרולינס יגן על האליפות האוניברסלית נגד "השד" בריי וויאט, וכתוצאה מכך הוא הוסר מקרב הקבוצות.
ב-18 באוקטובר בתוכנית סמאקדאון, הוגאן חשף שעלי ושורטי ג'י יהיו חלק מקבוצתו והמתאבק אשר יחליף את רולינס כקפטן הקבוצה יהיה רומן ריינס.
ב-21 באוקטובר בתוכנית Raw, דרו מקינטייר הוכרז כמתאבק האחרון בקבוצת פלייר.
ב-30 בספטמבר בתוכנית Raw, ברוק לסנר והנציג מטעמו, פול היימן, קטעו את ריי מיסטריו באמצע נאומו.
לסנר תקף את מיסטריו ואף תקף את בנו של מיסטריו, דומיניק, אשר ישב בשורה הראשונה בקהל.
לאחר הקרב שבו לסנר ניצח את קופי קינגסטון וזכה באליפות ה-WWE במהלך חגיגות 20 שנה לסמאקדאון ביום שישי של אותו השבוע, מיסטריו הופיע ביחד עם לוחם ה-MMA ואלוף ה-UFC במשקל כבד לשעבר, קיין ולסקז, שערך את הופעת הבכורה שלו ב-WWE.
ולסקז, שניצח את לסנר עבור אליפות ה-UFC במשקל כבד על ידי נוקאאוט טכני באירוע UFC 121 בשנת 2010, נכנס אל הזירה ותקף את לסנר, שבתגובה נסוג לאחור.
בראיון מאחורי הקלעים, ולסקז הצהיר שהוא הגיע כדי להשיג נקמה על מה שעשה למיסטריו ובנו, שלאחר מכן נודע שוולסקז הוא בן הסנדקאות של דומיניק.
במסיבת העיתונאים לאירוע היהלום שבכתר אשר התקיים ב-11 באוקטובר בלאס וגאס, נקבע קרב שבו לסנר יגן על אליפות ה-WWE נגד ולסקז.
לאחר הקרב, פיורי קפץ מעל המעקה, אך הוא נהדף על ידי צוות האבטחה.
ב-7 באוקטובר בתוכנית Raw, פיורי הופיע ודרש מסטרומן התנצלות.
לאחר מספר עלבונות בין השניים, תיגרה פרצה ביניהם, כשלבסוף הם הופרדו על ידי צוות האבטחה ומתאבקי הארגון.
במסיבת העיתונאים לאירוע היהלום שבכתר אשר התקיים ב-11 באוקטובר בלאס וגאס, נקבע קרב בין סטרומן לפיורי.
באירוע גיהנום בכלוב, קרב האליפות האוניברסלית בין סת' רולינס ל"שד" בריי וויאט הסתיים על ידי פסיקת השופט, מה שגרם לרולינס לשמור על תוארו.
השד, שנראה שהיה פצוע, תקף את רולינס לאחר הקרב.
ב-11 באוקטובר בתוכנית סמאקדאון (הלילה הראשון של דראפט 2019), נציג Raw והאלוף האוניברסלי, סת' רולינס, התחרה נגד נציג סמאקדאון, רומן ריינס, על בחירת הדראפט הראשונה של הלילה.
רולינס ניצח בקרב בפסילה בשל התערבות של "השד", מה שגרם ל-Raw לקבל את בחירת הדראפט הראשונה של הלילה; מאוחר יותר באותו הלילה של הדראפט, "השד" הועבר לסמאקדאון.
למרות שרולינס הועבר לתוכנית Raw בלילה השני של הדראפט, קרב ספירות בכל מקום בין רולינס ל"שד" נקבע לאירוע היהלום שבכתר.
באותו הלילה, וויאט הנחה את אחד מקטעי הפינה הקבועה שלו, Firefly Fun House, אך במהלך קטע זה הוא נקטע על ידי רולינס, שהופיע לפתע והחל לתקוף את וויאט ואף הבעיר את כל אתר הצילומים של וויאט.
ב-18 באוקטובר בתוכנית סמאקדאון, התניה נוספת לקרב התווספה כאשר לשופט לא תהיה שום סמכות להפסיק את הקרב משום סיבה כלשהי.
באירוע סופר שואודאון, המתאבק ממוצא סעודי, מנסור, ניצח בקרב באטל רויאל בן 51 משתתפים.
ב-14 באוקטובר, קרב בינו לבין סזארו נקבע לאירוע היהלום שבכתר.
ב-14 באוקטובר בתוכנית Raw, נקבע קרב זוגות מרובה משתתפים הגדול ביותר בהיסטוריה של WWE, כשהמנצחים בקרב יקבלו את גביע העולם לזוגות של ה-WWE ויוכתרו כ"זוג הטוב ביותר בעולם".
תשעה זוגות הוכרזו לקרב זה: הניו דיי (שיוצגו על ידי ביג אי וקופי קינגסטון; אקסבייר וודס נפצע לפני האירוע), Heavy Machinery (אוטיס וטאקר), הלוצ'ה האוס פארטי (לינסה דוראדו, גראן מטאליק ו/או קאליסטו), קורט הוקינס וזאק ריידר, ה-O.C.
(שיוצגו על ידי לוק גאלוס וקארל אנדרסון; AJ סטיילס הגן על תוארו בקרב אחר באירוע), דולף זיגלר ורוברט רוד, The B-Team (בו דאלאס וקורטיס אקסל), אלופי הזוגות של סמאקדאון, הריבייבל (דאש ויילדר וסקוט דוסון) ואלופי הזוגות של Raw, ה-Viking Raiders (אריק ואיבר).
ב-23 באוקטובר בתוכנית WWE The Bump, דווח על קיומו של קרב באטל רויאל בן 20 משתתפים אשר ייערך במופע המקדים לאירוע והמנצח בו יקבל קרב על אליפות ארצות הברית נגד AJ סטיילס יותר מאוחר יותר באותו הערב.
עקב מעמד האישה בערב הסעודית, מתאבקות ה-WWE לא הורשו לקחת חלק באירועי ה-WWE על אדמת ערב הסעודית.
לעומת זאת, במהלך מסיבת העיתונאים לקראת אירוע היהלום שבכתר אשר התקיים ב-30 באוקטובר, הוכרז על קיומו של קרב יחידים בין נטליה ללייסי אוואנס באירוע היהלום שבכתר, מה שיהפוך את הקרב ביניהן לקרב הנשים הראשון על אדמת ערב הסעודית.
כאות כבוד לתרבות המדינה, מנהלת המותג הראשית, סטפני מקמהן, אמרה שהמתאבקות יתחרו בקרב עם בגדי גוף מלאים מטעמי צניעות במקום תלבושות הזירה הרגילות שלהן.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסביירון סקסטוןצוות השידור בערביתפייסל אלמוסייבג'וד אלדג'אניכרוזגרג המילטוןשופטיםשון בנטג'ון קוןדריק מוראדי אורנגוצ'אד פטוןמראייןביירון סקסטוןפאנל לפני האירועצ'ארלי קארוסוסקוט סטנפורדבוקר טידייוויד אוטונגה
המופע המקדים הכיל קרב אחד בודד, שהיה קרב באטל רויאל בן 20 משתתפים, שהמנצח בו יתחרה נגד AJ סטיילס בקרב על אליפות ארצות הברית מאוחר יותר באותו הערב.
לקראת אמצע הקרב, לאחר שגם R-טרות' וגם סוניל סינג הודחו מקרב הבאטל רויאל, R-טרות' הצמיד את סוניל סינג על רמפת הכניסה וזכה באליפות 24/7. בסיום, אריק רואן הדיח את לוק הארפר, מה שאיפשר להומברטו קאריו להדיח את רואן, לנצח בקרב ולקבל קרב על אליפות ארצות הברית בהמשך האירוע.
האירוע עצמו נפתח בקרב שבו ברוק לסנר (שלווה לקרב על ידי פול היימן) הגן על אליפות ה-WWE נגד קיין ולסקז (שלווה לקרב על ידי ריי מיסטריו).
השניים החלו את הקרב בסגנון MMA האופייני להם, כשולסקז הוריד את לסנר לקרקע והחל בסדרת חבטות בגופו.
לסנר הצליח להתחמק כעבור כמה שניות ולהפוך את סדרת מתקפותיו של ולסקז למהלך ההכנעה, הקימורה לוק, על ידו השמאלית, מה שלא הותיר לוולסקז שום דבר מלבד להיכנע, וכתוצאה מכך לסנר הגן על התואר בהצלחה לאחר שתי דקות של קרב.
לאחר הקרב, לסנר סירב לשחרר את אחיזת ההכנעה מוולסקז עד שמיסטריו הגיע ותקף את לסנר בעזרת כיסא.
לעומת זאת, לסנר הניף את מיסטריו באוויר והשליך אותו מחוץ לזירה.
לסנר המשיך ותקף את ולסקז בעזרת מכות כיסא ולאחר מכן ביצע עליו את מהלך הסיום שלו, ה-F-5, על הכיסא.
מיסטריו לא ויתר וחזר אל הזירה כדי להמשיך ולתקוף את לסנר עם מכות כיסא, מה שגרם ללסנר לסגת לאחור.
אז, התקיים קרב זוגות מרובה משתתפים, כשהמנצחים בקרב יקבלו את גביע העולם לזוגות של ה-WWE ויוכתרו כ"זוג הטוב ביותר בעולם".
דולף זיגלר ורוברט רוד והלוצ'ה האוס פארטי (לינסה דוראדו וגראן מטאליק, שלוו לקרב על ידי קאליסטו) התחילו את הקרב.
רוד ביצע על דוראדו את מהלך הסיום שלו, הגלוריוס DDT, כדי להדיח את הלוצ'ה האוס פארטי.
הזוג הבא שנכנס היה קורט הוקינס וזאק ריידר, שהודחו במהרה על ידי זיגלר ורוד, זאת לאחר שהאחרונים ביצעו על הוקינס את המהלך המשותף שלהם, "ספיינבאסטר/זיג-זג".
הבאים בתור היו Heavy Machinery (אוטיס וטאקר).
השניים ביצעו על רוד את מהלך הסיום המשותף שלהם, הקומפקטור, כדי להדיח את זיגלר ורוד מהקרב.
הניו דיי (ביג אי וקופי קינגסטון) היו הזוג הבא, כשהם דאגו להדיח את Heavy Machinery לאחר שקינגסטון ביצע על אוטיס את מהלך הסיום שלו, "צרה בגן עדן".
הזוג השביעי שנכנסו לקרב היו אלופי הזוגות של סמאקדאון, הריבייבל (דאש ויילדר וסקוט דוסון), שתקפו את הניו דיי לאחר שהאחרונים דאגו להדחתם.
הזוג הלפני אחרון היה ה-O.C.
(לוק גאלוס וקארל אנדרסון), שהדיחו את הניו דיי לאחר שהם ביצעו על קינגסטון את מהלך הסיום המשותף שלהם, ה-Magic Killer.
הזוג האחרון שנכנס היה אלופי הזוגות של Raw, ה-Viking Raiders (אריק ואיבר).
בסיום, גאלוס ואנדרסון ביצעו על איבר את מהלך ה-Magic Killer, שהספיק להם לנצח בקרב ולזכות בגביע העולם לזוגות של ה-WWE.
בקרב שבא לאחר מכן, מנסור התחרה נגד סזארו.
בסיום, כשסזארו ניסה לבצע על מנסור את מהלך ה-Gutwrench Suplex מהחבל העליון, מנסור חמק מכך וביצע במקום את מהלך הפאוורבומב ולאחר מכן טיפס אל החבל העליון וביצע על סזארו את מהלך המונסולט, מה שהספיק למנסור כדי להצמיד את סזארו לניצחון.
לאחר הקרב, מנסור קיבל תשואות רבות מעיר הולדתו.
בקטע מאחורי הקלעים, סמיר סינג הצמיד את R-טרות' וזכה באליפות 24/7 של ה-WWE לאחר שטרות' התנגש בדלת בזמן שניסה לברוח.
בקרב הרביעי, ברון סטרומן התחרה נגד טייסון פיורי.
בסיום, כשסטרומן ניסה להיכנס בחזרה לזירה, פיורי השתמש באגרוף נוקאאוט, שריתק את סטרומן מחוץ לזירה עד למצב שבו האחרון לא הצליח לשוב לזירה בתום ספירת עשר, מה שהפך את פיורי למנצח בקרב כתוצאה מספירת חוץ.
לאחר הקרב, סטרומן ביצע על פיורי את מהלך הסיום שלו, הראנינג פאוורסלאם.
לאחר מכן, AJ סטיילס (שלווה לקרב על ידי לוק גאלוס וקארל אנדרסון) הגן על אליפות ארצות הברית נגד המנצח בקרב הבאטל רויאל, הומברטו קאריו.
בסיום, סטיילס ביצע על קאריו את מהלך הפנומנל פורארם אשר הספיק לו כדי לנצח בקרב ולהגן על התואר בהצלחה.
בקרב שבא לאחר מכן, נטליה התחרתה נגד לייסי אוואנס בקרב הנשים הראשון על אדמת ערב הסעודית.
סיום הקרב התנהל כך שנטליה ביצעה על אוואנס את מהלך השארפשוטר, אשר הכריח את אוואנס להיכנע, ולגרום לנטליה לנצח בקרב.
לאחר הקרב, נטליה ואוואנס התחבקו וחלקו ביניהן כבוד לקול תשואות הקהל.
הקרב הלפני אחרון היה קרב חמישה נגד חמישה בין קבוצת הוגאן (רומן ריינס, רוסב, ריקושט, עלי ושורטי ג'י; שלוו לקרב על ידי האלק הוגאן וג'ימי הארט) לבין קבוצת פלייר (רנדי אורטון, המלך קורבין, שינסקה נקאמורה, בובי לאשלי ודרו מקינטייר; שלוו לקרב על ידי ריק פלייר).
בסיום, ריינס ביצע על אורטון את מהלך הספיר, שהספיק לו כדי להעניק לקבוצת הוגאן את הניצחון בקרב.
בקרב המרכזי, סת' רולינס הגן על האליפות האוניברסלית נגד "השד" בריי וויאט בקרב ספירות בכל מקום שלא היה יכול להיעצר משום סיבה כלשהי.
לפני שהקרב החל, מייקל קול הסביר שבמידה והשד ינצח, חגורת האליפות תועבר איתו יחדיו לסמאקדאון.
כשהקרב החל, וויאט ביצע על רולינס את מהלך "האחות אביגיל" על שולחן השדרנים.
מנגד, רולינס תקף את וויאט מחוץ לזירה בעזרת מכות כיסא, מה שהשאיר אותו מרותק לאחד משולחנות השדרנים.
בזמן שרולינס ניסה לבצע על וויאט את מהלך ה-Flying elbow drop, האחרון דחף את רולינס מהחבל העליון, וכתוצאה מכך הוא נפל על השולחנות שהונחו מחוץ לזירה.
השניים התקוטטו ביניהם על רמפת הכניסה לאולם, כשרולינס ביצע על וויאט סדרת מהלכי סטומפ, כשהאחרון הצליח לצאת מכל ניסיון הצמדה שבא לאחר מכן.
בסיום, רולינס ביצע על וויאט את מהלך הסופרקיק, שכתוצאה מכך נפל אל תוך ציוד החשמל מאחוריו, מה שגרם לסדרת קצרים חשמליים.
כשרולינס ניסה להזיז את הציוד כדי למצוא את וויאט, ניצוץ הפתיע אותו.
לפתע, מאחוריו הופיע וויאט, שבתגובה ביצע על רולינס את מהלך המנדיבל קלאו ו"האחות אביגיל", שהספיקו לו כדי לנצח בקרב ולזכות באליפות האוניברסלית.
בעוד שהאירוע זכה לשבחים על כך שהיה יותר טוב מהאירועים הקודמים של הארגון בערב הסעודית, הקרב בין לסנר לוולסקז והקרב בין פיורי לסטרומן לא דורגו כלל.
בנוסף, הקרב על האליפות האוניברסלית זכה לביקורות מקוטבות, במיוחד בנוגע להחלטה לתת לוויאט לנצח באירוע זה במקום לעשות זאת קודם לכן באירוע גיהנום בכלוב.
ג'ק קרוסבי ואדם סילברסטיין מה-CBS Sports נתנו ביקורת מאוזנת לאירוע, כשהם שיבחו את הקרב בין מנסור לסזארו.
הם העניקו לקרב בין לסנר לוולסקז ולקרב בין פיורי לסטרומן ציון C, כשם אמרו לגבי הראשון ש"זה היה כישלון לא לתת לוולסקז רגע מיוחד" ובנוגע לקרב האחר אמרו ש"הקרב לא היה אמור להיות טוב, אבל פיורי עשה כמיטב יכולתו".
ג'ייסון פאוול מהאתר Pro Wrestling Dot Net טען שהאירוע היה הטוב ביותר של ה-WWE על אדמת ערב הסעודית.
ולסקז ופיורי חדשים לעולם ההיאבקות המקצועית וזה מה שעשה את הקרבות שלהם "יותר מעניינים" מהאירועים הקודמים של הארגון בערב הסעודית, לעומת זאת, זה לא התחבר באירוע עצמו לטענתו.
הקרב בין פיורי לסטרומן היה "חלש ונשכח", בעוד שהארגון החליט לשמור על דמותו של ולסקז באופן "בטוח".
פאוול אהב את ההחלטה לתת ל-O.C.
לנצח בקרב הזוגות מרובה המשתתפים.
הוא נהנה מכך ש"השד" הפך לאלוף האוניברסלי החדש, אך לא אהב את כל מה שקשור לקרב המרכזי שלו, כשתיאר אותו כ"קרב שהתדרדר ככל שהוא התקדם".
טים פיורואנטי, מאט וילנסקי ומארק ראימונדי מ-ESPN כתבו שאיבוד התואר של רולינס ל"השד" בריי וויאט הותיר אותו ב"שטח הפקר" בצורה שבה הוא גם לא זכה לתגובות מהקהל וגם איבד מהמומנטום שלו, בנוסף לכך שקרב זה ששימש כקרב המרכזי היה ארוך למדי וכלל תאורה עלובה.
קרב הצוותים בין הוגאן לפלייר היה שווה צפייה רק בשל העובדה שהשניים היו מעורבים בקרב, והקרב נועד לקדם את ריינס, שלא היה מעורב בעלילה משמעותית מזה חודשים רבים.
על טייסון פיורי אמרו שהוא לא היה גרוע בקרב, אך על סטרומן מתחו ביקורת שהוא לא תיפקד כלל כ"מפלצת" שהוא אמור להיות.
הקרב בין סטיילס לקאריו היה "מבדר", אך הקהל לא הביע עניין בקרב זה כלל.
העיתונאי של Wrestling Observer Newsletter, דייב מלצר, דירג את הקרב בין סזארו למנסור ואת קרב הצוותים בין הוגאן לפלייר בציון הגבוה ביותר עם 3.75 כוכבים.
הקרב הבא עם הציון הגבוה ביותר לטעמו היה הקרב על אליפות ארצות הברית.
לקרב על אליפות ארצות הברית העניק 2 כוכבים.
הקרבות שדורגו נמוך ביותר היו פיורי נגד סטרומן עם ציון 0, ולסנר נגד וולסקז עם ציון שלילי של 1-.
קרב הנשים בין נטליה ללייסי אוואנס קיבל ביקורות מעורבות על הכתיבה והמשמעות של הקרב, בעוד שאיכות הקרב הוגדרה כממוצעת.
דייב מלצר כתב שה-WWE הצהיר שהקרב היה "פריצת דרך תרבותית משמעותית" בערב הסעודית, אך זאת לא הייתה לדעתו חוויה בולטת למדי בהשפעתה על התרבות המקומית.
בקשר לקרב עצמו, מלצר כתב שהוא היה "בסיסי למדי" ונמנע להשתמש במילים חריפות יותר, כשתהה מדוע אוואנס לא השתמשה בדמות הסקסית והחצופה שלה, שאותה היא מגלמת בנוהל.
הוא הוסיף ואמר ש"כשהשתיים התמודדו זו מול זה מבלי דמויות של טוב נגד רע ובלי תלבושות הזירה השגרתיות שלהן, זה היה נראה כמו שתי נשים שמתאמנות בחדר כושר".
אלטון ג'ונס מהאתר Heavy ביקר את הקרב באופן חיובי.
בזמן שהוא הגדיר את הקרב כ"קרב במחצית דרכו מבחינת איכותית", הוא הוסיף ואמר ש"הקרב התקיים באופן מפורש כדי להציב גבולות חדשים ולשבור תקרות זכוכית בכל מה שנוגע למהפכת הנשים ולתת סיבה לגאווה לנשים היושבות בקהל וצופות בקרב זה מסביב לעולם, ועל כן אני אתן את הכבוד הגדול ביותר".
בצד הנגדי, האתר ניוזוויק כינה את הקרב "חלק מתוכניתו של יורש העצר, מוחמד בן סלמאן, לפתות אירוע ספורט גדול על מנת למצב את המדינה האיסלאמית השמרנית כאחת שהיא ליברלית יותר ולגוון את הכלכלה שלה הרחק מהתלות בתעשיית הנפט כחלק מהסכם "החזון הסעודי 2030" שלה".
עוד נכתב ש"החוקרת דנה אחמד מטעם הארגון הלא-ממשלתי, אמנסטי אינטרנשיונל, כינתה את הקרב כדוגמה מצוינת לאופן שבו הרשויות הסעודיות משתמשות בספורט כדי 'לשטוף' את התדמית של המדינה בכל הנוגע לזכויות אדם ברמה בינלאומית".
הפרק של התוכנית התקיים כמתוכנן, כשעיקר הפרק נשען על מתאבקים אשר לא לקחו חלק באירוע היהלום שבכתר (כולל מחלקת הנשים של סמאקדאון ומתאבקי התוכנית NXT).
רנה יאנג, טום פיליפס, איידן אינגליש ופאט מקאפי מילאו את מקומם של מייקל קול וקורי גרייבס בצוות השידור.
בתוכנית סמאקדאון לילה לאחר מכן, פול היימן תיאר את הניצחון של ברוק לסנר באירוע היהלום שבכתר כ"חוויה רוחנית".
עוד אמר היימן שלסנר עוזב את סמאקדאון ושב בחזרה ל-Raw (ביחד עם אליפות ה-WWE), במטרה לנקום בריי מיסטריו עקב מעשיו לאחר הקרב שלו באירוע.
ב-4 בנובמבר בתוכנית Raw, לאחר שתקף מספר חברי צוות ואת השדרן, דיו מדין, לסנר הותקף על ידי ריי מיסטריו בעזרת צינור ברזל.
לאחר מכן, הוא איתגר את לסנר לקרב על אליפות ה-WWE באירוע סדרת ההישרדות, קרב שהפך רשמי מאוחר יותר.
מתאבקי התוכנית NXT "פלשו" לתוכנית, כשהם היו אחראים על סדרת תקיפות מתאבקי התוכנית סמאקדאון בנוסף להשתתפותם בקרבות.
מנדי רוז וסוניה דוויל נוצחו על ידי הצמד מ-NXT, ריאה ריפלי וטיגן נוקס (שהחליפו את כרמלה ודנה ברוק עקב התקיפה של ביאנקה בלאייר על האחרונות), תומאסו צ'אמפה ניצח את המיז (שאיתגר את צ'אמפה לאחר שהאחרון קטע את המיז בפינת ה"מיז TV").
לאחר שדניאל בריאן התעמת עם מייסד NXT, טריפל H, על הפלישה של NXT לתוכנית, האחרון הודיע ש-NXT תיקח חלק באירוע סדרת ההישרדות.
בתגובה, בריאן דרש קרב נגד טריפל H.
לעומת זאת, טריפל H קבע קרב לבריאן נגד אלוף ה-NXT, אדם קול, על התואר של האחרון.
בקרב זה, קול הגן בהצלחה על חגורת האליפות שלו במסגרת הקרב המרכזי.
לאחר הקרב, מתאבקי ה-NXT ביחד עם טריפל H ושון מייקלס, התכנסו בזירה, כשטריפל H הכריז "מלחמה" נגד Raw ונגד סמאקדאון.
6 The B-Team (בו דאלאס וקורטיס אקסל) 5 הניו דיי 7 הריבייבל (דאש ויילדר וסקוט דוסון) 6 הניו דיי 8 ה-O.C.
(לוק גאלוס וקארל אנדרסון) מנצחים 9 ה-Viking Raiders (אריק ואיבר) 8 ה-O.C.
"היו זמנים ברוסיה" («Однажды в России») הוא שמה של תוכנית טלוויזיה קומית רוסית ברשת TNT (מאז 2014).
הפרויקט מפותח על ידי חברת ההפקות של קומדי קלאב .
שידור הבכורה של המופע "היו זמנים ברוסיה" התקיים ב-28 בספטמבר 2014 בערוץ TNT.
היוצר שלה היה המפיק של קומדי קלאב הפקות ויאצ'סלב דוסמוחמטוב.
המפיק היצירתי של הפרויקט ומשתתף חלקי בתוכנית הוא דוד צאלאייב.
הפרויקט מצולם בפורמט של מחזה טלוויזיה עם אודיטוריום, במה ובמה אחורית.
האביזרים השלמים, מאוכל ועד עצי יער, הם אמיתיים, והנוף משוחזר בצורה ריאליסטית ככל האפשר, מה שמקנה גם לקהל וגם לשחקנים טבילה מוחלטת באווירת החדר.
משך סקיצה אחת הוא 10 דקות.
החל מהעונה השלישית, כל מערכון מורכב מ-6 מספרים ושיר אחד בנושא היום שבוצעו על ידי עזאמת מוסגלייב ו-ויאצ'סלב מקארוב.
רבים מהם הופכים בסופו של דבר ללהיטים והם פופולריים מאוד ברשת, כמו הסרטון לשיר "...אתה תאכל עד הסוף" שאסף יותר מ-2.7 מיליון צפיות ב-YouTube.
שם נבחרת KVN שנים ואדים גליגין BSU, הנבחרת הלאומית של המאה ה-21, הנבחרת הלאומית של ברית המועצות, זה קרה וגרוע יותר 2014 אירינה צ'סנוקובה "הפקולטה לעיתונאות" 2014 עד 2016 איגור לסטוצ'קין "נבחרת דנייפרופטרובסק" משנת 2014 עד 2018 ויאצ'סלב מקארוב "נבחרת חבל קמיזיאקסקי" משנת 2016 עד 2018
על פי Mediascope, העונה הראשונה של הפרויקט קיבלה את המקום הראשון מבחינת כמות הצופים במשבצת הזמן של יום ראשון משעה 21:00 עד 22:00, בעוד שחלקו בקרב הצופים בני 14 עד 44 הגיע ל-15.6%, במה שמהווה 2 נקודות גבוהות יותר מהרייטינג של הערוץ הראשון הבא.
חלקה של העונה השנייה היה 14% באותו קהל יעד, והשלישי - 14.2%.
כך, נתוני הצפייה של שלוש העונות היו גבוהים יותר מהממוצע בערוץ TNT.
היו זמנים במקסיקו הוא סרט פעולה אמריקאי משנת 2003 שכתב, ביים, הפיק, צילם וערך רוברט רודריגז.
זהו הסרט השלישי והאחרון בטרילוגיית מקסיקו של רודריגז, והוא סרט המשך לסרטים אל מריאצ'י משנת 1992 ודספרדו משנת 1993. הסרט מציג את אנטוניו בנדרס בהופעתו השנייה והאחרונה בתפקיד אל מריאצ'י.
בסרט מגויס אל מריאצ'י על ידי סוכן ה-CIA שלדון סנדס (ג'וני דפ) כדי להרוג את ארמנדו בארילו (וילם דפו), ראש קרטל סמים מקסיקני שמתכנן הפיכה נגד נשיא מקסיקו.
במקביל, אל מריאצ'י מבקש לנקום בגנרל מושחת שאחראי למות אשתו, קרולינה (סלמה הייק).
זה היה סרט התקציב הגדול הראשון של רודריגז שצולם ב-HD.
הסרט זכה לביקורות חיוביות אך ספג ביקורת על כך שהפחית את גיבורו לדמות כמעט משנית בטרילוגיה שלו ועל כך שיש לו עלילה מפותלת.
בתוספות המיוחדות של ה-DVD של הסרט, רודריגז הסביר שזה מכוון, מכיוון שהוא רצה שזה יהיה הטוב, הרע והמכוער של הטרילוגיה.
הסרט הכניס סכום של 98 מיליון דולר לעומת תקציב הפקה של 29 מיליון דולר בלבד.
אל מריאצ'י מגויס על ידי סוכן ה-CIA שלדון ג'פרי סנדס כדי להרוג את הגנרל אמיליאנו מארקס, קצין צבא מקסיקני מושחת שנשכר על ידי ראש קרטל הסמים המקסיקני ארמנדו בארילו כדי להתנקש בנשיא מקסיקו ולהפיל את הממשלה.
שנים רבות לפני כן, אל מריאצ'י ואשתו קרולינה התעמתו עם מארקס בדו-קרב יריות ופצעו את הגנרל; כנקמה, מארקס לקח את חייהם של קרולינה ובתם במארב.
בנוסף לאל מריאצ'י, סנדס משכנע את סוכן ה-FBI לשעבר חורחה רמירז לצאת מפנסיה ולהרוג את בארילו, שרצח את בת זוגו ארצ'ולטה בעבר.
יתרה מזאת, סוכנת סוכנות החקירות הפדרלית של מקסיקו אחדרס נשלחת כדי לעקוב אחר בארילו.
תוך כדי מעקב אחר פעילותו של בארילו, רמירז פוגש את בילי צ'יימברס, נמלט אמריקני שחי תחת חסותו של בארילו, אך כבר לא יכול לשכוח את המשימות הנוראיות שהוא נאלץ לבצע עבורו.
רמירז משכנע את צ'יימברס שהוא יספק לו הגנה בתמורה להתקרבותו אל בארילו על ידי השתלת מיקרופון נסתר בכלב הצ'יוואווה של צ'יימברס.
צ'יימברס מסכים להשלים את העסקה בתמורה להסגרתו לשלטונות ארצות הברית ברגע שבארילו מחוסל.
עוזרו של סנדס, קוקוי, נשכר במקור כדי לפקוח עין על אל מריאצ'י, במקום זאת הוא מרגיע את אל מריאצ'י ומעביר אותו לבארילו, ומציע גם לחשוף את פרטי התוכנית של סנדס.
עם זאת, קוקי נהרג מייד על ידי צ'יימברס בעוד אל מריאצ'י בורח מהשבי וקורא לחבריו לורנצו ופידאו לסייע לו במשימתו.
תוך כדי מעקב אחר פעילותו של בארילו מחוץ לבית חולים, רמירז מבחין בחמושים שמסתערים על הבניין.
הוא מגלה שקבוצת רופאים הוברחה ובארילו דימם למוות כתוצאה משחזור פנים שהשתבש, אך הוא מבין שהגווייה שעל שולחן הניתוחים היא כפיל לפני שהוא נחטף על ידי בארילו האמיתי ואחדרז חושפת את עצמה כבתו של בארילו.
סנדס מבין שמשימתו נפגעה אך מאוחר מדי, מכיוון שהוא נתפס על ידי בארילו ואחדרז - שעוקרים את עיניו לפני שהם משחררים אותו.
למרות עיוורונו, הוא מצליח להפיל מתנקש שרודף אותו, בעזרת ילד רחוב שמדבר אליו.
כאשר הכפר חוגג את יום המתים במהלך ביקורו של הנשיא, מארקס וצבאו מסתערים פנימה ותוקפים את ארמון הנשיאות.
עם זאת, כוחותיו של מרקס סופגים בהתנגדות לא רק משומרי ראשו של הנשיא, אלא גם תושבי הכפר והמריאצ'יס.
סנדס מורה לאל מריאצ'י להרוג את הנשיא לפני שיתקוף את מארקס, אך המריאצ'יס, בהסכמתם כי הנשיא הוא אדם טוב, מתערבים מוקדם ומגינים עליו.
מארקס נכנס לארמון הנשיאות, רק כדי להתעמת שוב עם אל מריאצ'י, שיורה בברכיים לפני שהורג אותו בירי בראשו.
רמירז, ששוחרר מהשבי על ידי צ'יימברס, מתמודד מול בארילו.
אחרי שבארילו יורה בתאים, רמירז ואל מריאצ'י הורגים את ראש קרטל הסמים.
סנדס מצליח לירות באחדרז הסדיסטית מחוץ לארמון הנשיאות.
בסופו של דבר, לורנצו ופידאו מסתלקים עם הכסף בו השתמש בארילו כדי לשלם למרקס, ומלווים את הנשיא למקום מבטחים.
רמירז נפרד מסנדס והולך משם, לאחר שנקם את מותה של בת זוגו.
לאחר מכן אל מריאצ'י נותן את חלקו במזומן לאנשי הכפר לפני שהוא צועד אל השקיעה.
ערוץ AXN של סוני אישר כי ישודר עיבוד טלוויזיוני לזיכיון אל מריאצ'י.
היהודים האדומים או היהודים האדמונים, הם דמויות אגדיות של יהודים החיים בארץ רחוקה.
הם לוחמים עזים הכלואים מאחורי מכשול בלתי עביר עד לאחרית הימים.
הם נזכרים באגדות מקומיות בקרב נוצרים ובקרב יהודים בגרמניה בימי הביניים, ובקרב יהודי מזרח אירופה במאות ה-19–20. בחלק מהמקורות הם מופיעים ככינוי לעשרת השבטים האבודים.
הם מוזכרים בתיאורים אפוקליפטיים של קץ העולם וגאולה.
באגדות הנוצריות הם חורשי רע זדוניים העתידים להצטרף באחרית הימים לגוג ומגוג כחלק מהצבאות שיוליך האנטיכריסט כדי להחריב את העולם ולהשמיד את הנצרות.
באגדות היהודיות הם לוחמים שומרי מצוות העתידים לבוא עם משיח בן יוסף, כדי להשמיד את אויבי עם ישראל ולהביא את הגאולה.
האגדות על היהודים האדומים בקרב הנוצרים
היהודים האדומים מופיעים לראשונה בטקסטים בגרמנית מקומית מן המחצית השנייה של המאה ה-13. המקור הידוע המוקדם ביותר שהם נזכרים בו הוא שירה אפית חצרונית משנת 1270 בשם Der Jüngere Titurel.היהודים האדומים מתוארים בה כעם פראי החי בקצווי אסיה.
הם, כלואים על ידי ההרים הנקראים גוג ומגוג מצד אחד, ומהצד השני סוגר עליהם נהר שמימיו זורקים אבנים לשמים ללא הרף.
אם יצליחו לצאת משם הם ימיטו חורבן על העולם הנוצרי והאלילי כאחד.
גרסאות שונות של אגדה זו היו נפוצות באירופה בימי הביניים.
האגדה משלבת בין שלשה מקורות: האגדות היהודיות על עשרת השבטים, האגדות האפוקליפטיות על גוג ומגוג שמקורן בספר יחזקאל ובחזון יוחנן, והאגדה המסופרת ברומן אלכסנדר, על החומה שבנה אלכסנדר הגדול בהרי הקווקז כדי לכלוא שם עמים פראיים שהיו אויבי האנושות.
האגדות המתארות את עשרת השבטים כלוחמים עזים שיפרצו מכלאם באחרית הימים ניזונו מסיפורי אלדד הדני, מסיפורי מסעותיו של סיר ג'ון מנדוויל ומהאגדות על המלכות הנוצרית של פרסטר ג'ון.
בגרסאות הרבות שהיו לאגדה זו באירופה העמים הכלואים הם גוג ומגוג ועשרת השבטים האבודים.
השם "יהודים אדומים" ככינוי לעשרת השבטים מופיע רק בגרמנית מקומית.
ורק בחלק מן המקורות הכתובים, אך לדעת Andrew Colin Gow ו-Rebekka Voss כינוי זה היה נפוץ בגרמניה עד המאה ה-17, בוודאי במסורת האוראלית בקרב יהודים ובקרב נוצרים כאחד.
יש מספר הסברים לייחוס הצבע האדום ליהודים הכלואים בקצה העולם.
אחד מהם הוא הטיעון שבאירופה בימי הביניים הצבע האדום סימל תכונות שליליות ומסוכנות.
בעלי שיער אדום, שהם תמיד מיעוט באוכלוסייה, תוארו כזדוניים או מסוכנים.
ביצירות אמנות נצבעו אויבי הנצרות, במקרים רבים, בצבע אדום.
כך יהודה איש קריות תואר כבעל שיער וזקן אדומים.
הסבר אחר לצבע האדום נמצא אולי בסיפורים של אלדד הדני, שהיו מוכרים גם בקרב הנוצרים, בהם מתוארים עשרת השבטים כלובשי בגדי שני מפוארים.
מקור אפשרי אחר לייחוס הצבע האדום ליהודים הוא בדמויותיהם של יעקב ועשיו (בראשית כ"ה, כ"ז).
עשיו, שתואר כמי שנולד "אדמוני", היה הבכור, אך יעקב אחיו זכה בברכת יצחק ובבכורה.
על פי הסיפור המקראי יעקב הוא ישראל, העם הנבחר על ידי אלוהים ואילו עשיו מזוהה עם אדום ("וישב עשיו בהר שעיר עשיו הוא אדום (שם, פרק ל"ו 6–8).
בסיפורי התנ"ך האדומים היו אויבי עם ישראל.
לאחר חורבן בית שני כונתה האימפריה הרומית בשם אדום, ולאחר המאה הרביעית הוצמד הכינוי אדום לכנסייה ולנצרות.
אך לעומת הסיפר היהודי טענה הכנסייה שהנצרות היא "ישראל שברוח" והיא הדת שנבחרה על ידי האלהים במקום היהדות.
וכך נוצרה מסורת פרשנית שזיהתה את היהדות עם עשיו – הבן האדמוני הדחוי, וזיהתה את הנצרות עם יעקב.
היהודים האדומים היו ישות מציאותית לגמרי בעיני נוצרים ויהודים בימי הביניים.
הם לא נחשבו ליצורי דמיון, כשם שהאמונות האפוקליפטית בקץ העולם ובגאולה נתפסו כוודאות מוחלטת שתתממש בקרוב, בעיקר בזמנים של תסיסה דתית והתעוררות משיחית.
יהודים האדומים נחשבו כלוחמים שיצטרפו לכוחות ממשיים הבאים מן המזרח כדי לכבוש את אירופה הנוצרית ולהחריבה.
בימי הביניים היו שתארו אותם כחלק מצבאות המונגולים, ובמאות ה-15–17 כמי שיסייעו לטורקים העות'מאנים לכבוש את אירופה.
עדות לממשות שיוחסה להם אפשר למצוא במפות של העולם מימי הביניים ומראשית העת החדשה שבהן מתוארים העמים הפראיים – עשרת השבטים, גוג ומגוג או יהודים אדומים, הכלואים מאחורי הרים או חומה או מאחורי הסמבטיון.
הדימוי של היהודים האדומים, כמו של גוג ומגוג ועשרת השבטים, ניזון מהפחדים שנפוצו בימי הביניים מפני העמים הלא נודעים השוכנים אי-שם בקצווי תבל.
גם הם תוארו כמפלצתיים, שונאי אדם ואפילו קניבלים.
דימויים דמוניים אלה חברו לשנאת היהודים שהתגברה בימי הביניים המאוחרים בגרמניה כאשר בתקופה של מגפת המוות השחור הואשמו היהודים בהרעלת בארות.
ככל הנראה נעלמה האמונה ביהודים האדומים בקרב נוצרים בגרמניה ב-1600 לערך.
האגדות על היהודים האדומים בקרב היהודים
ככל הנראה האגדות על היהודים האדומים הגיעו אל היהודים בגרמניה מהסביבה הנוצרית.
אך במקום התכונות השליליות שיחסו להם הנוצרים הם הפכו לדמויות חיוביות.
בין אם זוהו כעשרת השבטים או כחלק מהם, הם תוארו כלוחמים יהודים גאים ושומרי מצוות שיבואו יום אחד לעזרת בני עמם הסובלים בגלויות.
האגדות עליהם הושפעו בוודאי מסיפורי אלדד הדני שהיו נפוצים מאוד.
נראה שאת הכינוי "אדומים" ייחסו גם היהודים למקור מקראי, אך לא לעשיו אלא לדמותו של דוד המלך שעליו נאמר שהיה "אדמוני עם יפה עיניים וטוב ראי" (שמואל א' פרק ט"ז 12).
תיאורו של דוד "אדמוני עם יפה מראה" חוזר פעם נוספת בסיפור העימות שלו עם גוליית.
דוד הוא אמנם נער צעיר אך הוא אמיץ ומצליח לנצח את הבריון הפלשתי (שמואל א' פרק י"ז 41–56).
עדות לקשר בין סיפור דוד וגולית למסורת על היהודים האדומים בקרב יהודי גרמניה ניתן למצוא באחת הגרסאות לאגדה שהייתה נפוצה מאוד, הנקראת "מעשה אקדמות" ומופיעה כרקע לפיוט הנודע אקדמות מילין.
האגדה מספרת על כומר מכשף שניסה לפגוע ביהודים.
באין מוצא אחר החליטו היהודים לקרוא לעזרת אחיהם מעשרת השבטים שמעבר לסמבטיון.
באותה גרסה ביידיש קדומה השבטים נקראים יהודים אדומים ("רוטן יודן") שמו של נציגם שבא לעזרה הוא דן והוא מכונה "רוט יודלן" – יהודי אדמוני.
הוא קטן וחיגר, אך מנצח את הכומר.
בעימות בינו ובין הכומר המכשף מהדהד העימות המקראי בין דוד וגולית ומציג מודל אחר לכח – כוחו של החלש.
ככל הנראה האגדות על היהודים האדומים היו נפוצות בקרב יהודים בגרמניה גם במאה ה-18. אך ככל שפחת השימוש בשפת היידיש במרכז אירופה הן נעלמו משם.
הן שבו והופיעו ונפוצו מאוד בין יהודי מזרח אירופה, כמו ב" מעשה אקדמות" שנדפסה שוב ושוב ביידיש עדויות על תפוצתן של האגדות על היהודים האדומים בקרב המוני העם במזרח אירופה ניתן למצוא בספרות ביידיש ובעברית במאה ה-19. י.
פרץ בסיפורו "דריי חופות" מספר "הרחק הרחק, מאחורי הרי החושך, מעבר לנהר סמבטיון מצויה מדינה ושמה, 'ארץ הפלאים' (וונדרלנד) שבה יושבים היהודים האדמונים".
מנדלי מוכר ספרים מתאר את הבטלנים המתחממים בין התנור והכיריים ב"סיפורים מבהילים על היהודים האדמונים, על הרי החושך ונהר סמבטיון".
בסאטירה החריפה שלו "מסעות בנימין השלישי" מציג מנדלי את ההיאחזות בפנטזיה על היהודים האדמונים הגיבורים שמעבר לסמבטיון כביטוי לעליבות חיי היהודים בעיירה במזרח אירופה."בשעת הדחק הזו עמדה כנסת הגדולה של הבטלונים בבית-המדרש ודחקה את הקץ, ובאה בטענה ואמרה: עד מתי, רבונו-של-עולם, יהא שר של ישמעאל שולט בעולם?
ומתוך כך באו לידי דברי-שיחה על עשרת השבטים ואמרו: מה טוב חלקם ומה נעים גורלם שם, באותם המקומות הרחוקים – שם, שם… גם את היהודים האדמונים, את בני-משה, לקחו והעלו על הבמה והפליגו לספר במעשי תקפם וגבורתם.
ממילא מובן, שגם אלדד הדני היה זכור לטוב." גם שלום עליכם בחר בדימוי של היהודים האדומים בסיפור "די רויטע יידעלעך" כדי לכתוב סאטירה על המציאות היהודית בזמנו.
רוח ההתחדשות הלאומית והתנועה הציונית הביאה לתיאור חיובי ומתפעל מהיהודים האדומים כדמויות מופת, גיבורי מלחמה שיש לדמות אליהם כדי לממש את החזון הציוני.
וכך כותב עליהם נפתלי הרץ אימבר:
היו זמנים במדבר הוא סרט דרמה ומלחמה רוסי בבימויו של אנדריי קראבצ'וק, שיציאתו לאקרנים מתוכננת לשנת 2022. הסרט הופק בתמיכת משרד ההגנה של רוסיה וקרן הקולנוע הרוסי.
הסרט מגולל את סיפורם של שני חיילי צבא רוסיה בזמן שהשניים מנטרלים פצצות בעיר תדמור, רגע לפני הגעת תזמורת רוסית להופיע בפני קהל מקומי, לציון שחרור העיר מידי דאעש.
אלכסנדר רובאק – מנטרל פצצות בצבא רוסיה שזהו שנתו האחרונה בשירות
פאבל צ'ינאריוב – מגויס טרי
באוגוסט 2020 החלו צילומי סרט המלחמה אודות המבצע של הכוחות למבצעים מיוחדים לכיבוש תדמור מידי המדינה האסלאמית בבימויו של קראבצ'וק.
היהלום שבכתר (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) והיה ב-21 באוקטובר 2021, בארנת מוחמד אבדו בשדרה שבריאד, ערב הסעודית.
האירוע היה האירוע השלישי בסדרת אירועי היהלום שבכתר והשישי תחת הסכם עשר השנים של ה-WWE בערב הסעודית, שנקרא "החזון הסעודי 2030".
בקרב המרכזי, רומן ריינס ניצח את ברוק לסנר ושמר על האליפות האוניברסלית.
בתחילת שנת 2018, ה-WWE החלו בהסכם חוצה פלטפורמות של עשר שנים בינם לבין רשות הספורט הסעודית כאות תמיכה בתוכנית הרפורמית החברתית והכלכלית של המדינה, הנקראת "החזון הסעודי 2030".
האירוע הראשון תחת שותפות זו היה אירוע הרויאל ראמבל הגדול ביותר, אירוע בשידור ישיר, שנערך ב-27 באפריל 2018, באצטדיון הבינלאומי "המלך עבדאללה" בג'דה, שבערב הסעודית.
באירוע סאמרסלאם, רומן ריינס הגן בהצלחה על האליפות האוניברסלית מול ג'ון סינה.
לסנר איתגר את היימן לאשר בשמו של ריינס קרב על האליפות האוניברסלית.
מאוחר יותר באותו הערב, ריינס הזועם נענה בחיוב לאתגר.
ב-16 בספטמבר 2021, ארגון ה-WWE הודיע שרומן ריינס יתמודד מול ברוק לסנר באירוע היהלום שבכתר, אך לא בהכרח על התואר.
לפני קיום אירוע זה, נקבעה לריינס הגנה נוספת על התואר מול "הדמון" פין באלור באירוע חוקי אקסטרים.
ריינס הצליח להגן על תוארו באירוע זה, כך שתוצאת קרב זה הפכה את הקרב בין ריינס ללסנר להיות על האליפות האוניברסלית.
באירוע סאמרסלאם, ביאנקה בלאייר הייתה אמורה להגן על אליפות הנשים של סמאקדאון מול סשה בנקס.
לעומת זאת, נודע שבנקס לא כשירה להתחרות בשל סיבות שאינן היו ידועות.
מוזיקת הכניסה של כרמלה התנגנה, כאשר היא עשתה את דרכה לזירה כדי למלא את מקומה של בנקס.
לפני שהפעמון צילצל, בקי לינץ' הופיעה לראשונה מאז הפרק של התוכנית Raw שלאחר האירוע כסף בבנק במאי 2020 ואף תקפה את כרמלה.
היא איתגרה את בלאייר לקרב על התואר שלה, אתגר שאליו בלאייר נענתה בחיוב.
לינץ' ניצחה לאחר 26 שניות וזכתה באליפות בפעם הרביעית בקריירה שלה.
באירוע חוקי אקסטרים, לינץ' הגנה על חגורת האליפות נגד בלאייר, לעומת זאת, בנקס ביצעה את חזרתה ותקפה את השתיים, דבר שהוביל לסיים את הקרב ללא הכרעה.
קרב משולש על התואר נקבע בין המשתתפות לאירוע היהלום שבכתר.
ב-1 באוקטובר בפרק של התוכנית סמאקדאון, ארגון ה-WWE על חזרתו של טורניר מלך הזירה, כשבנוסף לראשונה בתולדות הארגון, הוא השיק את המהדורה הנשית של מלך הזירה, שנקראה בשם טורניר כתר המלכה.
הן טורניר מלך הזירה והן טורניר כתר המלכה הראשון, הכילו שמונה משתתפים/ות אשר חולקו בכמות שווה בין המותגים Raw וסמאקדאון, החל מ-8 באוקטובר בפרק של התוכנית סמאקדאון.
גמר הטורנירים הוכרז לאירוע היהלום שבכתר.
פין באלור ואקסבייר וודס הגיעו לגמר טורניר מלך הזירה, בעוד שזלינה וגה ודודרופ הגיעו לגמר טורניר כתר המלכה.
באירוע סאמרסלאם, בובי לאשלי הגן בהצלחה על אליפות ה-WWE מול חבר היכל התהילה של ה-WWE, גולדברג.
לאשלי הוכרז כמנצח בקרב זה לאחר שהשופט פסק לסיים את הקרב בשל פציעה שספג גולדברג בברכו, שכתוצאה ממנה הוא לא היה יכול להמשיך בקרב.
לאחר הקרב, כשלאשלי המשיך ותקף את גולדברג, בנו בו ה-15 של גולדברג, גייג', נחלץ לעזרת אביו, כשטיפס על לאשלי מאחור.
לאשלי השתלט במהרה על המצב, כאשר הוא ביצע עליו את מהלך ה-Hurt Lock.
MVP נכנס לזירה על מנת לעצור את לאשלי ולאחר שעשה זאת, הוא הודיע במיקרופון שלאשלי לא היה יכול לדעת שמי שקפץ עליו מאחור היה בהכרח בנו של גולדברג ותירץ שזה היה יכול להיות כל אדם באולם.
גולדברג נעדר מהופעות טלוויזיוניות מאז אותו הפסד עקב פציעה (כחלק מהעלילה), בעוד שלאשלי הפסיד את חגורת האליפות לביג אי.
גולדברג שב לארגון ב-4 באוקטובר בפרק של התוכנית Raw והצהיר שהוא יהרוג את לאשלי על מה שעשה לבנו.
לאחר מכן, לאשלי יצא וטען שוב שהתקיפה הייתה אי הבנה, טענה שגולדברג סירב להאמין לה.
בנוסף, לאשלי טען שהוא יתמודד מול גולדברג באירוע היהלום שבכתר בתנאי שהקרב ביניהם יהיה קרב ללא חוקים, אתגר שאליו גולדברג נענה בחיוב.
ביום האירוע, הוכרזה התניה נוספת לקרב מסוג ספירות בכל מקום.
באירוע כסף בבנק, סת' רולינס לקח חלק בהפסדו של אדג' בקרב על האליפות האוניברסלית מול האלוף, רומן ריינס, זאת לאחר שרולינס היה מתוסכל שאדג' קיבל קרב אליפות לפניו.
מעשה זה הוביל לקיום קרב בין השניים באירוע סאמרסלאם, שבו אדג' יצא עם ידו על העליונה.
רולינס, שהיה חסר שביעות רצון מתוצאת הקרב, איתגר את אדג' לקרב חוזר, שהתקיים ב-10 בספטמבר בפרק של התוכנית סמאקדאון, שבו רולינס ניצח.
רולינס המשיך להביע את חוסר שביעות הרצון שלו ואיתגר את אדג' לקרב שלישי ביניהם.
ב-1 באוקטובר בפרק של התוכנית סמאקדאון, אדג' הופיע והתעמת עם רולינס, לעומת זאת, כשרולינס חשב שאדג' לא יופיע, הוא פרץ לביתו של אדג' תוך כדי שהאחרון צפה במתרחש.
שבוע לאחר מכן בתוכנית, אדג' תקף את רולינס ואיתגר אותו לקרב גיהנום בכלוב, שנקבע באופן רשמי לאירוע היהלום שבכתר.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסביירון סקסטוןצוות השידור בערביתפייסל אלמוסייבג'וד אלדג'אניכרוזגרג המילטוןשופטיםג'סיקה קארדן אנגלראדי אורנגוצ'אד פטוןצ'ארלס רובינסוןמראייןקווין פטריקפאנל לפני האירועקיילה ברקסטוןמאט קאמפפיטר רוזנברג
המופע המקדים הכיל קרב אחד בודד, ובו האוסוס (ג'יי אוסו וג'ימי אוסו) התמודדו מול צמד The Hurt Business (סדריק אלכסנדר ושלטון בנג'מין) אשר התאחד בשבועות שקדמו לאירוע בקרב זוגות שאינו היה על אליפות הזוגות של סמאקדאון של האוסוס.
בסיום, ג'ימי ביצע על אלכסנדר את מהלך האוסו ספלאש, שהקנה לו ולאחיו את הניצחון בקרב.
האירוע עצמו נפתח בקרב גיהנום בכלוב בין אדג' לסת' רולינס.
במהלך הקרב, המשתתפים בקרב השתמשו בנשקים שונים כגון צינור ברזל, כיסא, סולם, שולחנות ומדרגות זירה.
לקראת סוף הקרב, רולינס הניח את ראשו של אדג' על כיסא והיה בדרכו לבצע את מהלך הסטומפ, אך אדג' חמק מכך בזמן.
אדג' ביצע על רולינס מספר מהלכי סופרקיק.
אדג' התיר את קשר השרשרת שהיה מסביב לכף רגלו של רולינס ולאחר מכן ביצע עליו את מהלך הקרוספייס תוך כדי שהוא השתמש בצינור ברזל.
בסיום, אדג' ביצע על רולינס את מהלך הסטומפ משלו על כיסא שהונח על מזרן הזירה, מהלך שהספיק לחבר היכל התהילה כדי לנצח בקרב.
אז, מנסור התמודד מול מוסטפא עלי.
במהלך הקרב, מנסור ביצע על עלי את מהלך המונסולט, לעומת זאת, עלי הפך זאת למהלך הכנעה משלו, שבתגובה אליו מנסור הצליח להגיע אל החבלים על מנת לעצור את המהלך.
בסיום, מנסור ביצע על עלי את מהלך הנקברייקר מדופן הזירה לתוך הזירה על מנת לנצח בקרב.
לאחר הקרב, עלי תקף מאחור את מנסור, עד שדמות עטופת כאפייה וחליפת קראטה, עשתה את דרכה אל הזירה.
דמות זו חשפה את עצמה כספורטאי הקראטה המקומי וזוכה מדליית הכסף מאולימפיאדת טוקיו, טארג חמדי.
האחרון בעט בראשו של עלי ולאחר מכן הוא ומנסור חגגו לקול תשואות הקהל.
בקרב שבא לאחר מכן, RK-Bro (רנדי אורטון ורידל) הגנו על אליפות הזוגות של Raw נגד AJ סטיילס ואומוס.
בסיום, אורטון הפך את מהלך הפנומנל פורארם של סטיילס למהלך הסיום שלו, ה-RKO ולאחר מכן רידל ביצע על סטיילס את מהלך הפלוטינג ברו, שהקנה לו ולאורטון הגנה מוצלחת על חגורות האליפות.
בקרב הרביעי, דודרופ (נציגת Raw) התמודדה מול זלינה וגה (נציגת סמאקדאון) בקרב הגמר של טורניר כתר המלכה.
בסיום, וגה ביצעה על דודרופ את מהלך הקוד רד אשר הספיק לה כדי לנצח בקרב ולזכות בטורניר כתר המלכה.
אז, גולדברג התמודד מול בובי לאשלי בקרב ללא חוקים ספירות בכל מקום.
לאשלי שלט בקרב, כששם לעצמו מטרה לפגוע ברגלו של גולדברג.
בזמן שלאשלי ניסה לבצע עליו את מהלך הספיר, גולדברג חמק מן הדרך ולאשלי מצא את עצמו בתוך שולחן שהיה ממוקם בפינת הזירה וכתוצאה מכך נשבר.
גולדברג ביצע על לאשלי את מהלך הג'קהאמר, אך במקום להצמיד אותו לאחר מכן, גולדברג החליט שהוא לא סיים עימו.
מחוץ לזירה, גולדברג ביצע עליו את מהלך הספיר אל תוך האזור הטכני האחראי על השעון.
גולדברג ניסה לתקוף את לאשלי בעזרת מדרגות הזירה, לעומת זאת, לאשלי חמק מן הדרך.
גולדברג עקב אחר לאשלי אל רמפת הכניסה לזירה, שם ניטרל את חבריו לקבוצת The Hurt Business (אלכסנדר ובנג'מין).
בסיום, גולדברג ביצע על לאשלי את מהלך הספיר מרמפת הכניסה אל תוך שולחנות שנפתחו ומוקמו ברציף נמוך יותר, שם גולדברג הצמיד את לאשלי לניצחון.
בקרב שבא לאחר מכן, אקסבייר וודס (נציג Raw) התמודד מול פין באלור (נציג סמאקדאון) בקרב הגמר של טורניר מלך הזירה.
וודס ניסה לבצע את מהלך הטורנדו DDT, אך באלור בלם את הניסיון וביצע במקום את מהלך הדאבל סטומפ על חזהו של וודס.
האחרון ביצע על באלור את מהלך הסופרקיק, שלא הספיק לו כדי לנצח בקרב.
באלור ניסה לבצע את מהלך הדרגון סליפר, לעומת זאת, וודס הפך זאת לניסיון הצמדה, שנקטע בתום ספירת שתיים.
וודס המשיך במומנטום שלו וביצע על באלור את מהלך הסופרפלקס מהחבל העליון.
וודס עשה את דרכו שוב אל החבל העליון במטרה לבצע את מהלך הטייטרופ וולק דייבינג אלבו, אך באלור הרים את ברכיו, שכתוצאה מכך מרפקו של וודס נפגע.
באלור טיפס גם הוא אל החבל העליון כדי לבצע את מהלך הסיום שלו, ה-Coup de Grâce, אבל הוא פספס.
מנגד, וודס הצליח לבצע על באלור את מהלך הטייטרופ וולק דייבינג אלבו שניסה קודם לכן והשיג את הניצחון בקרב וכתוצאה מכך הוא הפך למלך הזירה.
לאחר מכן, ביג אי הגן על אליפות ה-WWE נגד דרו מקינטייר.
מחוץ לזירה, מקינטייר ביצע על ביג אי את מהלך הבלי טו בלי סופלקס.
בחזרה בזירה, מקינטייר ביצע את מהלך הספיינבאסטר.
מנגד, ביג אי הכה את מקינטייר בעזרת שלושה מהלכי בלי טו בלי סופלקס משלו.
אלוף ה-WWE ניסה לבצע על מקינטייר את מהלך הסיום שלו, הביג אנדינג, אך הטוען לכתר חמק מכך וביצע במקום את מהלך המיצ'ינוקו דרייבר, שלא הספיק לו כדי לזכות בתואר.
מקינטייר ביצע על ביג אי את מהלכי הגלאזגו קיס והפיוצ'ר שוק DDT, שגם הם לא הספיקו.
ביג אי נעל את מקינטייר במהלך הכנעה משלו, כשהאחרון הצליח לבלום את ניסיון זה.
לאחר מכן, ביג אי הצליח לבצע על מקינטייר את מהלך הביג אנדינג, כשניסיון ההצמדה שבא לאחר מכן לא היה מוצלח.
לעומת זאת, מקינטייר ביצע על האלוף את מהלך הסיום שלו, ה-Claymore Kick, שגם הוא לא הספיק כדי לנצח בקרב.
מקינטייר היה בדרכו לבצע מהלך זה פעם נוספת, אך ביג אי חמק והפך זאת למהלך הביג אנדינג, שהספיק לו כדי לנצח בקרב ולשמור על התואר.
בקרב הלפני אחרון, בקי לינץ' הגנה על אליפות הנשים של סמאקדאון נגד ביאנקה בלאייר וסשה בנקס.
במהלך הקרב, בלאייר נתפסה בשני מהלכי הכנעה שונים: האחד, הבנק סטייטמנט של בנקס, והאחר, ה-Dis-Arm-Her של לינץ'.
בנקס ביצעה על לינץ' את מהלך הבקסטאבר ואז את מהלך הבנק סטייטמנט, אך בלאייר הצליחה לעצור את ניסיון ההכנעה, כשביצעה את מהלך המונסולט.
סיום הקרב התנהל כך שלינץ' ביצעה על בלאייר את מהלך המנהנדל סלאם, שלא הספיק לה כדי לנצח.
היא המשיכה ונעלה אותה במהלך ה-Dis-Arm-Her, אך בלאייר הצליחה להשתחרר ממהלך זה.
בלאייר ביצעה על לינץ' את מהלך ה-K.O.D.
ובנקס השליכה אותה מחוץ לזירה.
כשבנקס חזרה לזירה, לינץ' ביצעה עליה הצמדה תוך כדי שהיא החזיקה בחבל הזירה התחתון מבלי שהשופט הבחין בכך.
הצמדה זו הייתה מוצלחת והספיקה ללינץ' על מנת לשמור על התואר.
בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד ברוק לסנר.
במהלך החצי הראשון של הקרב, לסנר ניסה באופן עיקש לבצע על ריינס את מהלך הסופלקס, שמנגד, ריינס הצליח לבלום כאשר הוא אחז בחבלי הזירה.
לבסוף, לסנר הצליח לבצע על האלוף האוניברסלי את מהלך הג'רמן סופלקס בנוסף למהלך הסיום שלו, ה-F-5, שלא הספיק לו כדי לנצח בקרב.
כשלסנר ניסה לבצע פעם נוספת את מהלך זה, ריינס הפך זאת למהלך חניקת הגיליוטינה, כאשר לסנר הצליח לצאת מכך לאחר שהשתמש במהלך הספיינבאסטר.
בסיום, לסנר ביצע את מהלך ה-F-5 אל תוך פניו של השופט, שכתוצאה מכך התעלף.
לאחר מכן, היימן הטיח את חגורת האליפות אל מרכז הזירה, בין שני המתאבקים, מבלי כוונה ברורה למי היימן זרק אותה.
לאחר שהמשתתפים אחזו בה בו זמנית, ריינס ולסנר היו מעורבים במאבק על השגת החגורה.
אף על פי שלסנר השיג את השליטה, האוסוס הגיעו ותקפו את לסנר עם מהלך הדאבל סופרקיק.
ריינס ניצל זאת והכה את לסנר עם חגורת האליפות בראשו.